CELEX: 32003L0120
Language: mt
Date: 2003-12-05 00:00:00
Title: Id-Direttiva tal-Kummissjoni 2003/120/KE tal-5 ta’ Diċembru 2003 li temenda d-Direttiva 90/496/KEE dwar it-tikketti ta’ nutriment għal oġġetti ta’ l-ikelTest b’relevanza għaż-ŻEE

Avviż Legali Importanti

|

32003L0120

Official Journal L 333 , 20/12/2003 P. 0051 - 0051

		Id-Direttiva tal-Kummissjoni 2003/120/KEtal-5 ta' Diċembru 2003li temenda d-Direttiva 90/496/KEE dwar it-tikketti ta' nutriment għal oġġetti ta' l-ikel(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/496/KEE ta' l-24 ta' Settembru 1990 dwar it-tikkettjar ta' nutriment għal oġġetti ta' l-ikel [1], u b'mod partikolari l-Artikolu 5 [2] tagħha,Wara li kkonsultat il-Kumitat Xjentifiku dwar l-Ikel,Billi:(1) It-tqegħid fis-suq ta' salatrims bħala ingredjenti ġodda għall-użu fi prodotti moħmija b'enerġija mnaqqsa u ħlewwiet kien awtorizzat bid-Deċiżjoni tal-Kummissjoni 2003/867(2), taħt ir-Regolament (KE) Nru 258/97 tal-Parlament Ewropew u tal-Kunsill [3], kif l-aħħar emendat bir-Regolament (KE) Nru 1882/2003 [4].(2) Il-Kumitat Xjentifiku dwar l-Ikel fl-opinjoni tiegħu dwar l-istima ta' sigurezza tas-salatrims għall-użu bħala alternattivi ta' kaloriji mnaqqsa ta' xaħam bħala ingredjenti ġodda ta' l-ikel, mogħtija fit-13 ta' Diċembru 2001, innota li l-enerġija provduta mis-salatrims tinsab bejn 5 u 6 kcal/gramma.(3) Taħt ir-regoli kurrenti, l-enerġija provduta mis-salatrims, meqjusa bħala xaħam, għandha tiġi kalkolata bl-użu tal-fattur ta' konverżjoni għax-xaħam, kif hemm provvidiment għal dan fl-Artikolu 5(1) tad-Direttiva 90/496/KEE, jiġifieri 9 kcal/gramma. L-użu ta' dan il-fattur ta' konverżjoni għall-kontenut dikjarat ta' enerġija ta' prodott jagħti stampa ħażina tal-kontenut tiegħu imnaqqas ta' enerġija miksub bl-użu tas-salatrims fil-manifattura tiegħu u għalhekk dan iwassal għal nuqqas li l-konsumatur ikun infurmat għall-kollox. Għalhekk huwa meħtieġ li jiġi adottat il-fattur proprju ta' konverżjoni biex is-salatrims jintużaw għall-kalkolu tal-valur dikjarat ta' enerġija ta' oġġeti ta' l-ikel.(4) Il-miżuri li hemm provvidiment dwarhom f'din id-Direttiva huma konformi mal-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,ADDOTTAT DIN ID-DIRETTIVA:Artikolu 1Dan li ġej għandu jiżdidied fl-aħħar ta' l-Artikolu 5(1) tad-Direttiva 90/496/KEE:"—salatrims | 6 kcal/g-25J/g" |Artikolu 21. L-Istati Membri għandhom iġibu fis-seħħ il-liġifiet, regolamenti u disposizzjonijiet amministrattivi meħtieġa biex jikkonformaw ma' din id-Direttiva l-aktar tard sal-31 ta' Lulju 2004. Huma għandhom minnufih jikkomonikaw lill-Kummissjoni t-test ta' dawk id-disposizzjonijiet u tabella ta' korrelazzjoni bejn bejn dawk id-disposizzjonijiet u din id-Direttiva.Fejn l-Istati Membri jadottaw dawk id-disposizzjonijiet, dawn għandu jkun fihom referenza għal din id-Direttiva jew ikunu akkumpnajati b'dik ir-referenza fl-okkażżjoni tal-pubblikazzjoni uffiċjali tagħhom. L-Istati membri għandhom jistabbilixxu kif għandha ssir dik ir-referenza.2. L-Istati Membri għandhom jikkomunikaw lill-Kummissjoni t-test tad-disposizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva.Artikolu 3Din id-Direttiva għandha tidħol fis-seħħ fl-20 jum mill-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 4Din id-Direttiva hija indirizzata lill-Istati Membri.magħmula fi Brussel,fil-5 ta' Diċembru 2003.Għall-KummissjoniDavid ByrneMembru tal-Kummissjoni[1] ĠU L 276, tas-6.10.1990, p. 40.[2] ĠU L 326, tat-13.12.2003, p. 32.[3] ĠU L 43, ta' l-14.2.1997, p. 1.[4] ĠU L 284, tal-31.10.2003, p. 1.--------------------------------------------------